./data/phi0474/phi055/phi0474.phi055.perseus-lat1.xml
Neque enim id est celare, quicquid reticeas, sed cum, quod tu scias,  id ignorare emolumenti tui causa velis eos, quorum intersit id scire  Hoc autem celandi genus quale sit et cuius hominis, quis non videt? Certe non aperti, non simplicis, non ingenui, non iusti, non viri boni, versuti potius, obscuri, astuti, fallacis, malitiosi, callidi, veteratoris, vafri  Haec tot et alia plura nonne inutile est vitiorum subire nomina?